Ullspinnedderkopper

Se systematisk inndeling

Ullspinnedderkopper, Dictynidae,  er en gruppe (familie) av edderkopper som tilhører undergruppen Entelegynae i gruppen Araneomorphae.

Utseende 

Små (1,5 – 7 mm), kraftige edderkopper. (Hos vannedderkopp kan imidlertid hannen bli 20 mm). De åtte øynene danner to tverr-rader. Forkroppen har ofte flere lengdestriper av lyse hår, men disse slites lett av. Bakkroppen er oval, gjerne med påfallende fargemønstre. Beina er forholdsvis korte. Disse edderkoppen har et calamistrum (tett kan av korte børster) på det ytterste leddet på bakbeina, og et cribellum (silplate) foran spinnvortene på bakkroppen.

Levevis 
Dictyna-artene spinner nett av fine silketråder rundt tørre plantestilker og lyng. Dette er såkalt cribellat silke som består av særlig fine, krusete tråder. Dette spinnet blir forsterket dag for dag og blir etter hvert ganske tett. Hannen leter seg fram til hunnens nett, de to bor sammen i flere uker etter paringen inntil hannen gjerne dør og blir spist av hunnen. Andre arter i familien finnes gjerne under steiner.

Utbredelse 
Familien er utbredt i alle verdensdeler, men mangler kanskje i deler av Afrika.

Systematisk inndeling / antall europeiske arter 
Denne oversikten har med antall arter i Europa, samt hvilke som er registrert i Norge.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Dictynoidea
 Familie ullspinnedderkopper, Dictynidae
 Slekten Ajmonia Di Caporiacco, 1934 – én art i Europa
 Slekten Altella Simon, 1884 – 7 arter i Europa
 Slekten Archaeodictyna Di Caporiacco, 1928 – 3 arter i Europa
 heiullspinnedderkopp Archaeodictyna consecuta (O. Pickard-Cambridge, 1872) 
 Slekten Argenna Thorell, 1870 – 2 arter i Europa
 strandullspinnedderkopp Argenna subnigra (O. Pickard-Cambridge, 1861)
 Slekten Argyroneta Latreille, 1804 (den palearktiske sone), bare én art:
 vannedderkopp, Argyroneta aquatica (Clerck, 1757)
 Slekten Brommella Tullgren, 1918 – 2 arter i Europa
 sabelullspinnedderkopp Bromella falcigera (Balogh, 1935)
 Slekten Chaerea Simon, 1884 – én art i Europa
 Slekten Chorizomma Simon, 1872 – én art i Europa
 Slekten Devada Simon, 1884 – 2 arter i Europa
 Slekten Dictyna Sundevall, 1833 – 22 arter i Europa
 røsslyngedderkopp Dictyna arundinacea (Linnaeus, 1758) – vanligste art i slekten
 sølvullspinnedderkopp Dictyna latens (Fabricius, 1775)
 katteullspinnedderkopp Dictyna pusilla Thorell, 1856
 krattullspinnedderkopp Dictyna uncinata Thorell, 1856
 Slekten Emblyna Chamberlin, 1948 – 6 arter i Europa
 buskullspinnedderkopp Emblyna mitis (Thorell, 1875)
 Slekten Hackmania Lehtinen, 1967 – én art i Europa
 Slekten Lathys Simon, 1884 – 13 arter i Europa
 spragleullspinnedderkopp Lathys humilis (Blackwall, 1855)
 Slekten Marilynia Lehtinen, 1967 – én art i Europa
 Slekten Mizaga Simon, 1898 – én art i Europa
 Slekten Nigma Lehtinen, 1967 – 6 arter i Europa

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, Dictynidae (tysk)
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Fauna Europaea, utbredelsesdatabase over europeiske dyr

Eksterne lenker 
 
 Jørgen Lissner: Europas og Grønlands edderkopper. Med foto av europeiske arter 
 Edderkoppkroken - Dictynidae. Med bilder av norske arter

Ullspinnedderkopper
Edderkoppdyr formelt beskrevet i 1871